Igatahes, juba toimumiskohta saabumine algas minu jaoks väga hästi, kuna pihku pisteti Unibeti kaardipakk, mis mul sinnani puudu oli (ja mida Unibet hetkel ka enda pokkeripoes ei paku). Järgnes tiimiloos, mis tõstis mind ruutude võistkonna kapteniks - jällegi mõneti hea asi, kuna seisus kohustab ja suurem läbustamine minu poolt jäi ära; tagasi hoidis mind ka teadmine, et järgmisel hommikul pean autokõlbulik olema ning suurem purjutaja ma niikuinii pole, aga jah, tiimi kapten peaks  ikka vähemalt ametliku osa lõpuni kontaktivõimeline olema.